
Limba ainu 


Sa limba ainu (in ainu 7 7 7 7 7 7 , aynu itak; in 
giapponesa 777Bn, ainu-go) est una limba chistionada 
dae su grupu etnicu europoide de sos Ainu in s'isula de 
Hokkaido, a nord de su Giappone. Tempus fachet si 
faveddabat fintzas in sas isulas Curili, in sa parte nord de 
Honshu, e in sa meitade meridionale de Sakhalin. 

S'ainu est una limba isulada chene rapportos chin sas atteras limbas. A bortas che la ponen in su grustiu de 
sas limbas paleosiberianas, ma custu est unu faveddu chi cumprendet medas familias limbisticas minores e 
isuladas chi b'aiat in Siberia innantis de s'artziada de etnias turcas e tungusas; de cada manera, no est una 
familia limbistica. In medas creden chi s'ainu siat currelau a su giapponesu e a sas limbas altaicas (Patrie 
1982). Dae pacu tempus s'at provau a che la ponner a pare chin sas limbas austronesianas, pro mediu de 
cumparantzias curturales e lessicales, comente nat su limbista giapponesu Shichiro Murayama. B'at fintzas 
sa proposta de chie la cheret sorre de s'indoeuropeu, ca b'an atzapau unas 200 paragulas de possibile orizine 
a comunu e carchi assimizu sistematicu. 

A commo, s'ainu est una limba chi sich'est morinde. Difattis, peri tottu s'isula de Hokkaido b'at petzi 100 
pessones chi galu la faveddan, e custas sun in sa bidda de Nibutani e tenen prus de trint'annos; mancari tottu, 
s'interessu de la torrare a imparare dae parte de sa zente de su locu chi non la connoschet prus est vivu. 

